《烛影摇红 题陈两桥先生诗集》
清代·沈善宝

七宝装成，风云月露供描写。浣花笺纸界乌丝，尺幅龙光射。

□□酒旗□□。□□□、□□□诧。剪烛重翻，焚香细读，寸襟顿谢。

伫看春风，杏花压帽容相亚。状头合付谪仙才，人镜芙蓉下。

方显文章声价。不负了、题桥司马。□□□□，新句添来，玉堂清话。

作者简介：沈善宝，字湘佩，钱塘人。吏部郎中武凌雪继室。有《鸿雪楼诗集》。